section_heading: O klubu
paragraph_text: Klub je osnovan 1925. godine kao nogometna momčad sportskog društva URSK Sloboda (Užički radnički sportski klub Sloboda). Članom Jugoslavenskog nogometnog saveza i Radničke sportske zajednice postaje 1929. godine. Klub se natjecao u prvenstvima Zapadno moravske župe. Kako je klub bio povezan sa sindikatima i Komunističkom partijiom, rad kluba je postao otežan, te tijekom 1932. iz kluba se ispušta naziv "Radnički", a u prosincu 1932. vlasti zabranjuju rad kluba. <br> Ubrzo je osnovan USK Građanski (Užički sportski klub Građanski)), koji je nastavio tradiciju "Slobode". 1936. godine se s Građanskim spaja FK Era, drugi klub iz Užica. Klub nanovo biva zabranjen 1938. godine, te se uspijeva obnoviti 1939. godine pod nazivom Budućnost. Za vrijeme Drugog svjetskog rata klub nije djelovao. <br> Rad kluba se obnavlja 5. svibnja 1945., kada je klubu vraćeno ime "Sloboda", te je najčešće bilo poznato pod nazivom FK Sloboda Titovo Užice, s obzirom na to da se grad Užice nazivao Titovo Užice za vrijeme socijalističke Jugoslavije. <br> 1965. godine klub se uspijeva plasirati u Drugu saveznu ligu, u kojoj uz Srpsku ligu, najčešće i nastupa do raspada SFRJ. <br> Za vrijeme SR Jugoslavije, odnosno Srbije i Crne Gore, klub je nastupao u Prvoj ligi, Drugoj ligi, te Srpskoj ligi''. <br> 2010. godine "Sloboda" se spaja s klubom "Sevojno, koji je te sezone izborio promociju u Superligu, pod nazivom FK Sloboda Point Sevojno<ref> sport.blic.rs Novi Superligaš: Sloboda Sevojno Point, objavljeno 15. lipnja 2010., pristupljeno 25. siječnja 2018.  <ref> b92.et, Ozvaničena fuzija Slobode i Sevojna, objavljeno 1. srpnja 2010., pristupljeno 25. siječnja 2017.  Klubu je odlukom skupštine održane 10. listopada 2011. vraćeno ime Sloboda.<ref>fksloboda.org, San se ostvario - SLOBODA, objavljeno 10. listopada 2011., pristupljeno 25. siječnja 2017. Klub je u sezonama 2011./12. i 2012./13. nastupao i kao Sloboda Point, a od 2014./15. kao Sloboda.<ref> srbijasport.net, Sloboda Užice, rezultati po sezonama, pristupljeno 25. siječnja 2017.  U sezoni 2013./14. Sloboda je ispala iz Superlige, te otad nastupa u Prvoj ligi Srbije.